open-index/open-wikipedia-markdown huggingface dataset:
कंधार (2023 फ़िल्म)

***कंधार*** () 2023 की एक अमेरिकी जासूसी एक्शन थ्रिलर फ़िल्म है। फ़िल्म के लेखक *मिचेल लाफ़ोर्ट्यून* और निर्देशक *रिक रोमन वॉ* हैं। फ़िल्म में जेरार्ड बटलर मुख्य भूमिका में हैं तथा अली फज़ल, नवीद निग़हबान, नीना टूसेंट-व्हाइट, टॉम राइस हैरिस, वासिलिस कोउकलानी, मार्क अर्नोल्ड, कोरी जॉनसन और ट्रैविस फिम्मेल अन्य सहायक भूमिकाओं में शामिल हैं। वास्तविक घटनाओं पर आधारित फ़िल्म की कहानी एक केंद्रीय खुफिया एजेंसी ऑपरेटिव और उसके साथी के इर्द-गिर्द घूमती है, जो अपने गुप्त मिशन का खुलासा होने के बाद अफगानिस्तान से भाग जाते हैं।

इस फ़िल्म को 26 मई 2023 को *ओपन रोड फ़िल्म्स* द्वारा सिनेमाघरों में रिलीज़ किया गया था। कनाडा में इसे **मिशन कंधार** नाम से रिलीज़ किया गया था।

## पटकथा
*टॉम हैरिस* एक अंडरकवर ऑपरेटिव है जो सीआईए के लिए गुप्त ईरानी परमाणु अनुसंधान केंद्र में खराबी लाने के लिए काम करता है। टॉम का कवर एक स्विस संचार ठेकेदार के लिए काम करने वाले एक फील्ड तकनीशियन का है। उसका मिशन सफल होता है और वह अनुसंधान केंद्र को स्वयं नष्ट कर देता है, जिससे ईरानियों को और अधिक परमाणु बम प्राप्त करने से रोका जा सकता है।

ईरानी सरकार ब्रिटिश पत्रकार *लूना कुजाई* पर नज़र रख रही थी। उसे सीआईए द्वारा ईरान के परमाणु कार्यक्रमों में चल रही तोड़-फोड़ की हरकत के बारे में एक मुखबिर से सबूत मिलते हैं। केंद्र के नष्ट होने के बाद पत्रकार को *फरज़ाद* के नेतृत्व वाली एक ईरानी सुरक्षा एजेंसी द्वारा गिरफ़्तार कर लिया जाता है। वह ईरानियों से कहती है कि उसे केंद्र के नष्ट होने और स्विस ठेकेदार के बीच किसी प्रकार का संबंध होने का संदेह है। अगले दिन, जब *ओलिवर* और *हैरिस* दोनों की पहचान उजागर हो जाती है तो एक मुठभेड़ में ओलिवर को ईरानी विशेष बल द्वारा मार दिया जाता है।

टॉम दुबई के रास्ते लंदन के लिए ईरान से निकलता है। दुबई में रहते हुए, लंदन के लिए उसकी उड़ान में देरी हो जाती है और वह अपने सीआईए हैंडलर *रोमन चाल्मर्स* से मिलने जाता है। रोमन कहता है कि इस मुलाकात को मजबूर करने के लिए उसने उड़ान में देरी की। रोमन उसे अफगानिस्तान में एक और मिशन पर जाने के लिए कहता है। इसके लिए वह उसे मुंह मांगे पैसे देता है। बेटी की पढ़ाई की खातिर टॉम मिशन पर जाने के लिए तैयार हो जाता है।

## कलाकार
* जेरार्ड बटलर – टॉम हैरिस
* नवीद निग़हबान – मोहम्मद "मो" दाउद
* अली फज़ल – काहिल नासिर (आईएसआई एजेंट)
* नीना टूसेंट-व्हाइट – लूना कुजाई
* वासिलिस कोउकलानी – बशर हमदानी
* मार्क अर्नोल्ड – मार्क लोवे
* कोरी जॉनसन – क्रिस होयट
* रवि औजला – सिराज आगा
* रे हराटियन – इस्माइल रब्बानी
* टॉम राइस हैरिस – ओलिवर ऑल्टमैन
* ट्रैविस फिम्मेल – रोमन चाल्मर्स
* एल्नाज नोरौजी – शीना असादी

## सन्दर्भ

## बाहरी कड़ियाँ
* 

श्रेणी:हॉलीवुड चलचित्र
श्रेणी:अंग्रेज़ी फ़िल्में
श्रेणी:अमेरिकी फ़िल्में
टाइटैनिक का डूबना

टाइटैनिक 15 अप्रैल 1912 को उत्तरी अटलांटिक महासागर में डूब गया था। उस समय यह सेवा में मौजूद सबसे बड़ा जहाज़ था। टाइटैनिक साउथेम्प्टन से न्यूयॉर्क शहर तक अपनी पहली यात्रा में था। चौथे दिन यानी 14 अप्रैल को रात 11:40 (जहाज के समय) पर वह एक हिमखंड से टकराया। उस पर अनुमानित 2,224 लोग सवार थे। 15 अप्रैल को जहाज़ के समयानुसार रात के 02:20 पर दो घंटे और चालीस मिनट बाद उसके डूबने से 1,500 से अधिक लोगों की मौत हो गई। इससे यह इतिहास की सबसे घातक शांतिकालीन समुद्री आपदाओं में से एक बन गई।

टाइटैनिक को 14 अप्रैल को रास्ते में समुद्री बर्फ़ की चट्टान होने की छह चेतावनियाँ मिली थी। लेकिन जब उसके निगरानी वाले कर्मचारियों ने हिमखंड देखा, तब वह लगभग 22 नॉट (41 किमी/घंटा) की गति से यात्रा कर रहा था। इस तेज़ी में वह पूरी तरह से मुड़ने में असमर्थ रहा था और वह किनारे से हिमखंड से टकरा गया। उसके सोलह डिब्बों में से छह समुद्र की ओर खुल गए। टाइटैनिक को उसके आगे के चार डिब्बों में पानी भर जाने पर भी तैरते रहने के लिए डिज़ाइन किया गया था। लेकिन अब छह में पानी भर गया था इसलिए वह अब डूब रहा था। टाइटैनिक की आपातकालीन व्यवस्था उस समय की प्रणाली के अनुसार बचाव नौकाओं से यात्रियों को दूसरे जहाज में ले जाने के लिए बनी थी। लेकिन जहाज़ तेज़ी से डूब रहा था और मदद मिलने में अभी भी घंटों का समय था। केवल बीस बचाव नौकाओं होने के कारण कई यात्रियों और चालक दल के लिए कोई सुरक्षित शरण मौजूद नहीं थी। 

टाइटैनिक के डूब जाने के समय उसमें एक हज़ार से ज़्यादा यात्री और कई चालक दल के सदस्य अभी भी सवार थे। पानी में गिरने वाले लगभग सभी लोग ठंडे पानी के झटके और हाइपोथर्मिया के कारण कुछ ही मिनटों में मर गए। टाइटैनिक के डूबने के लगभग डेढ़ घंटे बाद *कार्पेथिया* नामक जहाज़ वहां पहुंचा और 15 अप्रैल को सुबह 9:15 बजे तक उसने सभी 710 बचे लोगों को बचा लिया। इस आपदा ने दुनिया को झकझोर कर रख दिया और बचाव नौकाओं की कमी, ढीले नियम-कायदे और निकासी के दौरान तीसरे दर्जे के यात्रियों के साथ असमान व्यवहार को लेकर व्यापक आक्रोश पैदा हुआ।

## इन्हें भी देखें
* टाइटैनिक का मलबा

## सन्दर्भ

श्रेणी:टाइटैनिक
श्रेणी:यूनाइटेड किंगडम में आपदाएँ
श्रेणी:संयुक्त राज्य अमेरिका में आपदाएँ
मसूदा

***मसूदा*** (మసూద) सन् 2022 की तेलुगू भाषा की भारतीय अलौकिक हॉरर फ़िल्म है। फ़िल्म के लेखक तथा निर्देशक *साई किरण* है। *स्वधर्म एंटरटेनमेंट* द्वारा निर्मित इस फ़िल्म में संगीता, तिरुवीर, काव्या कल्याणराम और *सुभालेख सुधाकर* मुख्य भूमिकाओं में हैं। यह फिल्म 18 नवंबर 2022 को रिलीज़ हुई और इसे समीक्षकों और दर्शकों से समान रूप से सकारात्मक समीक्षाएँ मिलीं थी। यह फ़िल्म व्यावसायिक रूप से सफल रही थी। 21 दिसंबर 2022 को *मसूदा* की ऑनलाइन स्ट्रीमिंग *अहा वीडियो* ओटीटी ऐप की गई थी।

## पटकथा
सन् 1989 में चित्तूर में फरदीन अपने छोटे भाई फैजल को गांव छोड़ने जाता है। रास्ते में एक रहस्यमयी महिला गन्ने के खेतों में उनका पीछा करती है और उन्हें पकड़ कर जंगल में एक खंडहर बंगले में ले जाती है। यह देखकर उन दोनों की रिश्तेदार नरगिस उनके बड़े भाई मीर को इसकी सूचना देती है। नरगिस और मीर साथ में उन्हें बचाने के लिए बंगले की ओर बढ़ते हैं। रास्ते में भारी बारिश के बीच एक पेड़ गिरने से वे दुर्घटना के शिकार हो जाते हैं। इस दुर्घटना में नरगिस की एक आंख में चोट लग जाती है। इधर बंगले में वह महिला दोनों भाइयों पर काला जादू करती है और एक अन्य व्यक्ति की सहायता से उन्हें मानव बलि के लिए तैयार करती है।

सन् 1999 में हैदराबाद में मीर और नरगिस हाथ में चादर और खंजर लिए कुछ आदमियों के साथ एक इमारत में पहुँचते हैं। वे अपने कुछ परिचितों को काले जादू के प्रभाव में पाते हैं, जो पागलों की तरह व्यवहार कर रहे होते हैं। अगली सुबह पुलिस को एक पेड़ से बंधी एक महिला की लाश मिलती है, जिसे बेरहमी से चाकू घोंपकर मार दिया गया है।

## कलाकार
* संगीता – नीलम
* तिरुवीर – गोपी कृष्ण
* काव्या कल्याणराम – मिनी
* शुभालेख सुधाकर – रिजवान बाबा
* सुरभि प्रभावती – नरगिस

## सन्दर्भ

## बाहरी कड़ियाँ
* 

श्रेणी:भारतीय फ़िल्में
श्रेणी:तेलुगू फ़िल्में
पिचाईकरण

***पिचाईकरण*** (अनुवाद: याचक) सन् 2016 की तमिल भाषा की भारतीय एक्शन थ्रिलर फिल्म है। फिल्म ससी द्वारा लिखित और निर्देशित है और फातिमा विजय एंटोनी द्वारा निर्मित है। इसमें विजय एंटोनी, सतना टाइटस, भगवती पेरुमल, वाज़हक्कू एन मुथुरमन और धीपा रामानुजम ने अभिनय किया है। एंटोनी ने फिल्म के लिए संगीत भी तैयार किया।

*पिचाईकरण* 4 मार्च 2016 को रिलीज हुई और इसे आलोचकों से सकारात्मक समीक्षा मिली तथा यह बॉक्स ऑफिस पर ब्लॉकबस्टर साबित हुई। इस फिल्म को ओडिया में *बेबी*, मराठी में *भिकारी* और कन्नड़ में *अम्मा आई लव यू* नाम से पुनः बनाया गया।
## कहानी
अरुल सेल्वाकुमार तिरुप्पुर जिला के पल्लडम में रहने वाला एक अमीर व्यवसायी हैं। अरुल की मां भुवनेश्वरी अपने पति की असामयिक मृत्यु के बाद कपड़ा व्यवसाय के विकास के में कमी नहीं आने देती। अविनाशी, भुवनेश्वरी का साला है जो धन के प्रति लालची है और अरुल की संपत्ति हड़पने की योजना बनाता है। अरुल विदेश से स्नातक की पढ़ाई करने के बाद  लौटता है और अपनी माँ द्वारा चलाए जा रहे सभी व्यवसायों की जिम्मेदारी संभालता है। इस बीच भुवनेश्वरी फैक्ट्री में दुर्घटना का शिकार हो जाती है और कोमा में चली जाती है। अरुल द्वारा अपनी मां के इलाज के लिए किए गए सभी प्रयास व्यर्थ हो जाते है।

## सन्दर्भ

## बाहरी कड़ियाँ
* 

श्रेणी:2016 की फ़िल्में
श्रेणी:भारतीय एक्शन थ्रिलर फ़िल्में
नवाबगंज विधानसभा

**नवाबगंज विधानसभा** भारत के उत्तर प्रदेश राज्य की 403 विधानसभाओं में से एक है, जो कि उत्तर प्रदेश के बरेली जिले में स्थित है। ये लोकसभा क्षेत्र बरेली के अंतर्गत आने वाली 5 विधानसभाओं में शामिल है। वर्तमान में इस विधानसभा का प्रतिनिधित्व भारतीय जनता पार्टी की तरफ से एम पी आर्य कर रहे हैं। 1951 में आदेश जारी होने के बाद, 1952 में इसका प्रथम चुनाव संपन्न हुआ था। भारतीय राष्ट्रीय कांग्रेस के नवरंग लाल इस विधानसभा के प्रथम विधायक रहे हैं।

## सन्दर्भ
रोर्शाक (फ़िल्म)

***रोर्शाक*** (റോഷാക്ക്) सन् 2022 की मलयालम भाषा की भारतीय मनोवैज्ञानिक थ्रिलर फ़िल्म है। फ़िल्म के लेखक *समीर अब्दुल* और निर्देशक *निस्साम बशीर* हैं। इसका निर्माण *ममूटी कम्पनी* द्वारा किया गया है। फ़िल्म में ममूट्टी, शराफुद्दीन, जगदीश, ग्रेस एंटनी, बिंदु पणिक्कर, कोट्टयम नज़ीर, संजू शिवराम और आसिफ़ अली मुख्य भूमिकाओं में है। इसका संगीत *मिधुन मुकुंदन* ने तैयार किया है। फ़िल्म में एक प्रवासी भारतीय व्यवसायी एक ऐसे व्यक्ति से बदला लेने के मिशन पर निकलता है जिसने उसका जीवन बर्बाद कर दिया है।

*रोर्शाक* 7 अक्टूबर 2022 को रिलीज़ हुई थी। इसे दर्शकों और समीक्षकों से सकारात्मक समीक्षाएँ प्राप्त हुई। यह फ़िल्म बॉक्स ऑफ़िस पर व्यावसायिक रूप से सफल रही।

## पटकथा
*ल्यूक एंथनी* दुबई में एक एनआरआई व्यवसायी है, जो अपनी गर्भवती पत्नी सोफिया के साथ छुट्टियां मनाने केरल जाता है। जंगल से गुजरते समय वे एक सड़क दुर्घटना का शिकार हो जाते हैं। होश में आने पर ल्यूक को पता चलता है कि सोफिया गायब है और वह स्थानीय पुलिस को इसकी सूचना देता है। पुलिस यह निष्कर्ष निकालते हुए मामला बंद कर देती है कि सोफिया को एक बाघ ने मार डाला था। ल्यूक उसे खुद ही खोजने का फैसला करता है और बालन से मिलता है, जो उसे जंगल के बाहरी इलाके में अपना घर खरीदने के लिए कहता है। बालन ल्यूक को बताता है कि घर का मालिक उसका बड़ा बेटा दिलीप था, जिसकी कुछ महीने पहले एक दुर्घटना में मृत्यु हो गई थी। घर बेचने के बाद बालन पैसे लेकर अपनी पत्नी सीता और छोटे बेटे अनिल को छोड़कर अपने दूसरे परिवार के पास चला जाता है। इसी बीच बालन की हत्या हो जाती है और पैसे गायब हो जाते हैं। पुलिस द्वारा पूछे जाने पर सीता और अनिल घर की बिक्री या पैसे के बारे में कुछ भी जानने से इनकार करते हैं।

## कलाकार
* ममूट्टी – ल्यूक एंटनी
* आसिफ़ अली – दिलीप कुमार बालन
* बिंदु पणिक्कर – सीता जी बालन (दिलीप और अनिल की मां)
* शराफुद्दीन – सतीशन मदाथिल
* जगदीश – हेड कांस्टेबल अशरफ
* ग्रेस एंटनी – सुजाता
* कोट्टयम नज़ीर – शशांकन
* संजू शिवराम – अनिल कुमार बालन

## सन्दर्भ

## बाहरी कड़ियाँ
* 

श्रेणी:भारतीय फ़िल्में
श्रेणी:मलयालम फ़िल्में
सेल्फी (2022 फ़िल्म)

***सेल्फी***  सन् 2022 की  तमिल भाषा की भारतीय एक्शन थ्रिलर फिल्म है। फिल्म नवोदित मथी मारन द्वारा निर्देशित है तथा *डीजी फिल्म कंपनी* द्वारा इसका निर्माण किया गया है। फिल्म में वर्षा बोलम्मा, जी. वी. प्रकाश कुमार और गौतम वासुदेव मेनन मुख्य भूमिका में है जबकि विद्या प्रदीप, वागई चंद्रशेखर, सांगिली मुरुगन, सुब्रमण्यम शिव सहायक भूमिका में शामिल हैं। 2 दिसंबर 2021 को फिल्म का ट्रेलर रिलीज किया गया। सिनेमाघरों में फिल्म 1 अप्रैल 2022 को रिलीज हुई।
आम तौर पर फिल्म को आलोचकों से सकारात्मक समीक्षा मिली जिसमें जीवी प्रकाश और गौतम वासुदेव मेनन के प्रदर्शन, कहानी, पटकथा, लेखन, छायांकन, पृष्ठभूमि स्कोर तथा साउंडट्रैक की प्रशंसा की गई।
## कथानक
कनाल (जी. वी. प्रकाश कुमार) एक निम्न-स्तरीय कॉलेज में एक गुस्सैल इंजीनियरिंग छात्र है। वह अपने दबंग पिता के प्रति द्वेष रखता है जिन्होंने प्रतिष्ठा की खातिर उसे इंजीनियरिंग की पढ़ाई करने के लिए मजबूर किया जबकि वास्तव में उसका मन व्यवसाय से संबंधित कुछ करना चाहता था। जब उसे पता चलता है कि उसके पिता ने उसे कॉलेज में सीट दिलाने के लिए एक दलाल को रिश्वत दी थी तो वह इस मामले की आगे जांच करने के लिए दृढ़ संकल्प हो जाता है। जल्द ही उसे पता चल जाता है कि चेन्नई में अंडरग्राउंड कॉलेज प्रवेश रैकेट एक फलता-फूलता व्यवसाय और एक खुला रहस्य है।

## सन्दर्भ

## बाहरी कड़ियाँ
* 

श्रेणी:2022 की फ़िल्में
श्रेणी:भारतीय एक्शन थ्रिलर फ़िल्में
द ब्लू लगून (1980 फ़िल्म)

**द ब्लू लगून** () 1980 की अमेरिकी फिल्म है। इसका निर्देशन रैंडल क्लेसर ने किया है। इसकी पटकथा डगलस डे स्टीवर्ट ने लिखी है। यह फिल्म हेनरी डी वेरे स्टैकपूल के 1908 के इसी नाम के उपन्यास पर आधारित है। फिल्म में ब्रुक शील्ड्स और क्रिस्टोफर एटकिंस मुख्य भूमिका में हैं। संगीत बेसिल पोलेडोरिस द्वारा रचित है और छायांकन नेस्टर अल्मेंड्रोस द्वारा किया गया है।

फिल्म दक्षिण प्रशांत महासागर में एक उष्णकटिबंधीय निर्जन द्वीप पर फंसे दो छोटे बच्चों की कहानी बताती है। वह समाज के मार्गदर्शन या प्रतिबंधों के बिना रहते हैं। लेकिन उनमें किशोरावस्था आने के कारण भावनात्मक और शारीरिक परिवर्तन होते हैं। वह प्यार में पड़ जाते हैं और एक बच्चे को जन्म देते हैं।

इसको कोलंबिया पिक्चर्स द्वारा 20 जून, 1980 को सिनेमाघरों में जारी किया गया था। फिल्म को आलोचकों द्वारा खराब माना गया, जिन्होंने इसकी पटकथा, निष्पादन और ब्रुक शील्ड्स के प्रदर्शन की निंदा की। लेकिन नेस्टर अल्मेंड्रोस के छायांकन को प्रशंसा मिली। आलोचना के बावजूद यह फ़िल्म व्यावसायिक रूप से सफल रही।

## कहानी
विक्टोरियन काल के अंत में, नौ वर्षीय रिचर्ड और सात वर्षीय एमेलिन लेस्ट्रेंज अपने बावर्ची पैडी बटन के साथ दक्षिण प्रशांत महासागर के एक हरे-भरे उष्णकटिबंधीय द्वीप पर बह जाते हैं। पैडी बच्चों की देखभाल करता है और उन्हें द्वीप के दूसरी तरफ़ जाने से मना करता है। वहाँ उसे मानव बलि के खून से सने अवशेष दिखाई पड़ते हैं। वह उन्हें किसी भी घातक लाल जामुन को खाने के खिलाफ़ चेतावनी भी देता है। एक दिन वह शराब के नशे में धुत होकर मर जाता है। दोनों बच्चे द्वीप के एक अलग हिस्से में अपना घर फिर से बना लेते हैं।
किशोरावस्था तक पहुँचने पे वह दोनों समुद्र में नग्न स्नान करने जाते हैं। लेकिन एमेलिन रिचर्ड के प्रति अपने यौन आकर्षण से असहज है। वह अपने पहले मासिक धर्म से डरती है और रिचर्ड को यह देखने की अनुमति नहीं देती कि उसे क्या हुआ है।

आखिरकार, रिचर्ड एमेलिन के प्रति अपने आकर्षण को पहचान लेता है। जब रिचर्ड एम्मेलिन के साथ यौन संपर्क शुरू करने की कोशिश करता है, तो वह उसे नकार देती है। वह उससे छिपता है और हस्तमैथुन करता है। जब वर्षों में पहली बार एक जहाज दिखाई देता है, तो एम्मेलिन सिग्नल वाली आग नहीं जलाती है और जहाज उन्हें देखे बिना ही गुजर जाता है। जब रिचर्ड एम्मेलिन से पूछता है कि उसने ऐसा क्यों किया। तो वह उसके गुस्से में कहती है कि यह द्वीप अब उनका घर है और उन्हें वहीं रहना चाहिए। आगे जाकर अपने शरीर की प्रतिक्रियाओं को देखते हुए वे संभोग की खोज करते हैं और प्रेमी बन जाते हैं। जब एमेलिन गर्भवती हो जाती है, तो दोनों में से कोई भी यह नहीं पहचान पाता कि क्या हो रहा है। महीनों बाद, रिचर्ड एमेलिन को प्रसव पीड़ा में पाता है। एमेलिन एक बच्चे को जन्म देती है, जिसका नाम वे पैडी रखते हैं।

## सन्दर्भ

## बाहरी कड़ियाँ
*

श्रेणी:अमेरिकी फ़िल्में
श्रेणी:1980 की फ़िल्में
एम पी आर्य

**एम पी आर्य** एक भारतीय राजनीतिज्ञ हैं, जो 2022 के विधानसभा चुनाव में उत्तर प्रदेश के जिला बरेली के नवाबगंज विधानसभा से भारतीय जनता पार्टी के तरफ से चुनाव लड़े और जीत हासिल कर उत्तर प्रदेश विधानसभा में शामिल हो गए।

## इन्हें भी देखें
* नवाबगंज विधानसभा
* बरेली जिला
2022-23 कोपा डेल रे

**2022-23 कोपा डेल रे**, इस साल कोपा डेल रे प्रतियोगिता का 121वाँ साल था, जिसमें दो सीज़न शामिल हैं, जहाँ दो प्रतिद्वंद्वी संस्करण खेले गए थे। यह स्पेन की सबसे पुरानी आधिकारिक फ़ुटबॉल प्रतियोगिता है। इस प्रतियोगिता के विजेता अपने आप से 2023-24 यूईएफए यूरोपा लीग समूह चरण के लिए स्थान प्राप्त कर लेत है। हालाँकि, इस साल रियल मैड्रिड पहले ही लीग स्टैंडिंग के माध्यम से यूरोपीय प्रतियोगिता के लिए अपना स्थान प्राप्त कर चुका था, इसलिए उनके स्थान पर ला लीगा में छठे स्थान पर रहने वाली टीम को दे दिया गया और छठे स्थान पर रहने वाली टीम के लिए आरक्षित यूईएफए यूरोपा कॉन्फ्रेंस लीग स्थान उस टीम को दिया गया जो लीग में सातवें स्थान पर रही। विजेता और उपविजेता दोनों ने चार टीमों के 2023-24 सुपरकोपा डे एस्पाना के लिए स्थान प्राप्त किया।

रियल बेटिस पिछले संस्करण के फाइनल में पेनल्टी पर वालेंसिया को हराने वाले गत विजेता थे, लेकिन इस साल ओसासुना द्वारा राउंड ऑफ़ 16 में हर कर बाहर हो गए थे। ओसासुना 2023 के फाइनल में पहुँच गए, जहाँ वे रियल मैड्रिड से 2-1 से हार गए। मैड्रिड के लिए, यह उनका बीसवाँ कोपा डेल रे खिताब था, और 2014 के बाद से पहला।

यह मैच पूरे स्पेन भर में, 30 अक्टूबर 2022 तक और 26 मार्च 2023 से मैच का समय CEST (UTC+2) था। अंतरिम ("सर्दियों") के दिनों में समय CET (UTC+1) था। कैनरी द्वीप में खेले गए मैचों में WET (UTC±00:00) का उपयोग किया गया।

## कार्यक्रम और प्रारूप
2022 की गर्मियों में, RFEF ने प्रतियोगिता का कैलेंडर जारी किया और पुष्टि की कि पिछले सीज़न का प्रारूप बना रहेगा।

;नोट्स
* ड्रॉ पर समाप्त होने वाले खेलों का निर्णय अतिरिक्त समय में किया गया और यदि फिर भी बराबरी रही तो पेनल्टी शूट-आउट द्वारा निर्णय लिया गया।

## योग्य टीमें
निम्नलिखित टीमें प्रतियोगिता के लिए योग्य थीं। रिजर्व टीमों को प्रवेश की अनुमति नहीं थी। 
## सन्दर्भ
श्रेणी:फुटबॉल
वरने अवश्यमुंड

***वरने अवश्यमुंड*** (अंग्रेज़ी: Groom wanted) 2020 की भारतीय मलयालम भाषा की एक रोमांटिक कॉमेडी फिल्म है। यह अनूप सत्यन द्वारा लिखित और निर्देशित उनकी पहली निर्देशित फिल्म है। दुलकर सलमान ने इसका सह-निर्माण *वेफरर फिल्म्स* के बैनर तले किया। फिल्म में सुरेश गोपी, दुलकर सलमान, शोभना और कल्याणी प्रियदर्शन हैं। इसका संगीत अल्फोंस जोसेफ ने दिया है। फिल्म का छायांकन मुकेश मुरलीधरन ने किया तथा संपादन वी.एस. विनायक द्वारा किया गया है।

दुनिया भर के सिनेमाघरों में यह फिल्म 7 फरवरी 2020 को  रिलीज हुई तथा आलोचकों ने कलाकारों के अभिनय (विशेषकर गोपी और शोभना के), पटकथा और निर्देशन की प्रशंसा की। यह फिल्म व्यावसायिक रूप से सफल रही और 25 करोड़ रुपये से अधिक की कमाई कर वर्ष की चौथी सबसे अधिक कमाई करने वाली मलयालम फिल्म बन गई। *वरने अवश्यमुंड* को वर्ष 2021 के लिए फिल्म कम्पेनियन की फिल्मों की एफसी गोल्ड सूची में शामिल किया गया।
## कहानी
नीना चेन्नई में रहने वाली एक तलाकशुदा महिला है जो फ्रेंच ट्यूटर के रूप में नौकरी पाने और शास्त्रीय नृत्य सिखाने की कोशिश कर रही है। उसकी एक बेटी है निखिता उर्फ निक्की। उसका भाई मैनुअल भी चेन्नई के एक फ्लैट में रहता है। निक्की एक वैवाहिक पोर्टल के माध्यम से एक दूल्हे की तलाश कर रही है और इन मामलों में वह बहुत ही चयनात्मक है। वह अपने पास आने वाले सभी रिश्तों को खारिज करती रहती है।

## सन्दर्भ

## बाहरी कड़ियाँ
* 
*

श्रेणी:2020 की फ़िल्में
श्रेणी:मलयालम फ़िल्में
श्रेणी:भारतीय रोमांटिक कॉमेडी-ड्रामा फ़िल्में
किंग ऑफ़ कोठा

***किंग ऑफ़ कोठा*** (കിംഗ് ഓഫ് കൊത്ത) सन् 2023 की मलयालम भाषा की भारतीय एक्शन थ्रिलर फ़िल्म है। फ़िल्म का निर्देशन *अभिलाष जोशी* ने किया है। इस फ़िल्म में दुलकर सलमान, शबीर कल्लारक्कल, प्रसन्ना, गोकुल सुरेश, ऐश्वर्या लक्ष्मी, नायला उषा, शम्मी थिलाकन, चेंबन विनोद जोस और सजीथा मदाथिल मुख्य भूमिकाओं में शामिल हैं।

*किंग ऑफ़ कोठा* को 25 अगस्त 2023 को ओणम सप्ताहांत पर दुनिया भर में रिलीज़ किया गया था। फ़िल्म को समीक्षकों से मिश्रित समीक्षाएँ मिलीं थी। 29 सितंबर 2023 को यह फ़िल्‍म ओटीटी प्‍लेटफॉर्म हॉटस्‍टार पर दक्ष‍िण भारतीय भाषाओं में रिलीज़ हुई थी। इसके हिंदी वर्जन को 20 अक्टूबर 2023 को हॉटस्‍टार पर रिलीज़ किया गया था।

## पटकथा
सन् **1996** : केरल-तमिलनाडु सीमा के पास स्थित कोठा नामक एक काल्पनिक शहर में इंस्पेक्टर *शाहुल हसन* का ट्रांसफ़र हो जाता है। यह शहर एक अपराध प्रभावित शहर है। शाहुल को शहर के बारे में पूछताछ करने पर पता चलता है कि शहर के नागरिक, विशेष रूप से किशोर नशीले पदार्थों के आदी हैं। नशीले पदार्थों की पृष्ठभूमि के बारे में जांच करते समय शाहुल को एक कुख्यात और खतरनाक ड्रग माफ़िया *कन्नन भाई* के बारे में पता चलता है। शाहुल एसआई *टोनी टाइटस* के साथ कन्नन भाई से उसके कैसीनो में मिलता है। कैसीनो में जब शाहुल कन्नन को गिरफ्तार करने की कोशिश करता है तो उसे कन्नन और उसके आदमियों द्वारा अपमानित करके पीटा जाता है।

सन् **1986** : *राजू* (एक कुख्यात गैंगस्टर) कन्नन के बचपन का दोस्त है और कोठा का भूतपूर्व तानाशाह है। उसके हिंसक स्वभाव के बावजूद राजू को कोठा के सभी लोग भगवान की तरह प्यार करते थे। टोनी और कन्नन, राजू के गिरोह का हिस्सा हैं। राजू हमेशा पड़ोसी शहर गांधीग्राम के मुखिया रंजीत भाई के साथ झगड़ता रहता है।

## कलाकार
* दुलकर सलमान – कोठा राजू / राजू मद्रासी
* शबीर कल्लारक्कल – कन्नन भाई
* प्रसन्ना – इंस्पेक्टर शाहुल हसन
* गोकुल सुरेश – एसआई टोनी टाइटस
* ऐश्वर्या लक्ष्मी – राजू की प्रेमिका तारा
* नायला उषा – मंजू (कन्नन की पत्नी)
* चेंबन विनोद जोस – रंजीत भाई
* सरन शक्ति – जिनु (मंजू के भाई)

## सन्दर्भ

## बाहरी कड़ियाँ
* 

श्रेणी:भारतीय फ़िल्में
श्रेणी:मलयालम फ़िल्में
100 मीटर

खेल में, मानसिक रणनीतियों का महत्वपूर्ण योगदान होता है जो खिलाड़ियों की प्रदर्शन क्षमता को बढ़ावा देने और दबाव को संभालने में मदद करते हैं। यहां कुछ तकनीकें हैं जो खिलाड़ियों और कोचों द्वारा उपयोग की जाती हैं:

# **प्री-मैच रूटीन**: शीर्ष खिलाड़ियों का प्री-मैच या वार्म अप रूटीन ऐसे विभिन्न मानसिक खेल रणनीतियों को शामिल करता है, जैसे कि ध्यान, आत्मविश्वास, विश्वास और एक खेल योजना बनाना। प्री-मैच रूटीन खिलाड़ियों को जब सीटी बजती है, तो उन्हें आत्मविश्वास, ध्यान और सफलता की दिशा में मानसिक तैयारी होती है1।

और शुरुआत में , कुछ एथलीट मनोवैज्ञानिक गेम्स  खेलते हैं, जैसे कि शुरुआती ब्लॉकों के लिए अंतिम होने की कोशिश करना।

उच्च स्तर के बैठकों  में, शुरुआती ब्लॉक के खिलाड़ियों के बीच बंदूक और पहली किक के बीच का समय इलेक्ट्रॉनिक रूप से मापा जाता है, जिसमें बंदूक और ब्लॉक में बने सेंसर्स का उपयोग होता है। 0.100 सेकंड से कम प्रतिक्रिया समय को एक गलत शुरुआत माना जाता है। इस समय अंतराल में शुरुआती बंदूक की ध्वनि खिलाड़ियों के कानों तक पहुँचने में लगने वाले समय का योग और उनकी उस पर प्रतिक्रिया करने में लगने वाले समय को शामिल किया जाता है।1

प्राचीन समय में, एक स्प्रिंटर को व्यक्तिगत रूप से दो गलत शुरुआतों के लिए निष्कासित किया जाता था। हालांकि, इस नियम के कारण कुछ महत्वपूर्ण दौड़ों को इतनी बार फिर से शुरू किया जा सकता था कि स्प्रिंटर्स का ध्यान भटकने लगा। फरवरी 2003 में प्रस्तुत नियम की अगली संस्करण ने यह मतलब रखा कि खेल के क्षेत्र में एक गलत शुरुआत की अनुमति थी, लेकिन जो भी बाद में गलत शुरुआत के लिए जिम्मेदार था, उसे निष्कासित किया जाता था।

### मध्य-दौड़
100 मीटर की दौड़ की मध्य दौड़ आमतौर पर 50-70 मीटर के बीच होती है |जब धावक आमतौर पर अपनी शीर्ष गति तक पहुचते है और फिर गति कम करना सुरू करते है |

*

### खत्म करे
विजेता, IAAF प्रतिस्पर्धा नियमों के अनुसार, वह खिलाड़ी होता है जिसके टोर्सो (अंग, सिर या गरदन सहित नहीं) समाप्ति रेखा के नजदीकी किनारे पर होता है। इसलिए पूरे शरीर को समाप्ति रेखा पार करने की कोई आवश्यकता नहीं होती। जब खिलाड़ियों की स्थिति स्पष्ट नहीं होती है, तो फोटो फिनिश का उपयोग किया जाता है ताकि पता चल सके कि कौन खिलाड़ी पहले समाप्ति रेखा पार करता है।

## 10-सेकंड का अवरोध
10 सेकंड की बाधा 100 मीटर की दौड़ को 10 सेकंड से कम समय मे पूरा करने को मनोबिज्ञानिक  और शारीरिक बाधा है | यह ऐतिहासिक रूप से तेज पुरुष प्रतियोगियों के प्रदर्शन का एक मानक रहा है |
श्रेणी:वीडियो क्लिप युक्त लेख
श्रेणी:१०० मीटर
४०० मीटर

**400 मीटर**, या **400 मीटर की दौड़**, ट्रैक और फ़ील्ड प्रतियोगिताओं में एक स्प्रिंट घटना है। यह पहली बार 1896 में पुरुषों और 1964 में महिलाओं के लिए **गर्मी के ओलंपिक** कार्यक्रम में शामिल हुआ। एक मानक आउटडोर रनिंग ट्रैक पर, यह ट्रैक के चारों ओर एक चक्कर होता है। धावक अलग-अलग लेनों में अलग-अलग स्थितियों में शुरू होते हैं| और पूरे कोर्स के लिए अलग-अलग लेनों में दौड़ते हैं। कई  देशों में, खिलाड़ियों ने पहले 440 यार्ड डैश  में दौड़  की थी—जो एक मील का चौथाई हिस्सा होता है ,और “क्वार्टर-माइल” के रूप में जाना जाता था—400 मीटर  के बजाय, हालांकि यह दूरी अब अप्रचलित है।। &nbsp;&nbsp;&nbsp;

अन्य स्प्रिंट( पूरे वेग से दौड़ना )  विषयों की तरह, 400 मीटर की तरह, इसमें भी शुरुआती ब्लॉक का उपयोग होता है। धावक “तैयार” के कमांड पर ब्लॉक में अपनी स्थिति लेते हैं, “सेट” कमांड पर एक और अधिक दक्ष शुरुआती स्थिति अपनाते हैं |जो उनके मांसपेशियों को इसोमेट्रिक रूप से पूरे करती है, और शुरुआती पिस्टल की आवाज सुनकर ब्लॉक से आगे की ओर बढ़ते हैं। ब्लॉक धावकों को शक्तिशाली रूप से शुरू करने देते हैं और इस तरीके से उनकी कुल धावन गति को बढ़ाते हैं। अधिकतम धावन गति क्षमता इस खेल में सफलता के लिए महत्वपूर्ण योगदान कारी कारक है, लेकिन खिलाड़ियों को भी अधिक गति सहिष्णुता और एक पूरे दौरान तेज गति को बनाए रखने के लिए लाक्टिक एसिड की अधिक मात्रा के साथ अच्छी तरह से सहन करने की क्षमता की आवश्यकता होती है। यह अधिकांश एक ऐनरोबिक घटना मानी जाती है, लेकिन इसमें कुछ एरोबिक शामिल होता है और 400 मीटर के खिलाड़ियों के लिए आवश्यक एरोबिक प्रशिक्षण की डिग्री पर विचार किया जा सकता है।

वर्तमान में पुरुषों का विश्व रिकॉर्ड दक्षिण अफ्रीका के वेडे वैन निकर्क द्वारा है, जिसमें 43.03 सेकंड की रेकॉर्ड वेल्ड की गई है। वैन निकर्क भी ओलंपिक रिकॉर्ड होल्डर हैं। स्टीवन गार्डिनर वर्तमान ओलंपिक चैम्पियन हैं। अंटोनियो वॉटसन वर्तमान विश्व चैम्पियन हैं।  क्रिस्टोफर मोरालेस विलियम्स 44.49 सेकंड के समय के साथ विश्व इनडोर रिकॉर्ड धारक हैं। महिलाओ की वर्तमान विश्व रिकार्ड मारिटा कोच द्वारा है, जिसमें 47.60 सेकंड की रेकॉर्ड वेल्ड की गई है। शौने मिलर-यूबो महिलाओं के ओलंपिक चैम्पियन हैं। मारिलेडी पॉलिनो वर्तमान विश्व चैम्पियन हैं। फेम्के बोल विश्व इंडोर रिकॉर्ड (2024) के साथ महिलाओं के विश्व इंडोर रिकॉर्ड को बनाए रखती हैं।। फेमके बोल ने 49.17 (2024) में महिलाओं का विश्व इनडोर रिकॉर्ड बनाया है। पुरुषों का T43 पैरालंपिक विश्व रिकॉर्ड 45.07 सेकंड ऑस्कर पिस्टोरियस के नाम है।&nbsp;

*
श्रेणी:गर्मी मे ओलिंपिक
श्रेणी:400 मीटर
सब्यसाची मुखर्जी

**सब्यसाची मुखर्जी** (जन्म: 23 फ़रवरी 1974) भारत के एक फ़ैशन डिज़ाइनर और आभूषण डिज़ाइनर हैं। सन् 1999 से उन्होंने *सब्यसाची* लेबल का उपयोग करके डिजाइनर कपड़े और आभूषण बेचे हैं। मुखर्जी *फैशन डिज़ाइन काउंसिल ऑफ़ इंडिया* के एसोसिएट डिज़ाइनर सदस्यों में से एक हैं। वो भारतीय सिनेमा के राष्ट्रीय संग्रहालय के सबसे कम उम्र के बोर्ड सदस्य हैं। उन्होंने *[[गुजारिश]]*, *[[बाबुल (2006 फ़िल्म)|बाबुल]]*, *[[लागा चुनरी में दाग (2007 फ़िल्म)|लागा चुनरी में दाग]]*, *[[रावण (हिन्दी फ़िल्म)|रावण]]* और *[[इंग्लिश विंग्लिश]]* जैसी बॉलीवुड फ़िल्मों के लिए पोशाकें डिज़ाइन की हैं।

सब्यसाची दुनिया के सबसे बड़े फैशन इवेंट *मेट गाला* के रेड कार्पेट पर चलने वाले पहले भारतीय डिज़ाइनर हैं।

## जीवनी
### प्रारंभिक जीवन
सब्यसाची एक मध्यमवर्गीय बंगाली ब्राह्मण परिवार से आते हैं। 1947 के आसपास उनके माता-पिता तत्कालीन पूर्वी पाकिस्तान (अब बांग्लादेश) से भारत आ गए थे। सब्यसाची मूल रूप से कांकीनाड़ा, पश्चिम बंगाल के रहने वाले हैं। उनकी प्रारंभिक शिक्षा *श्री अरबिंदो विद्यामंदिर, चंदननगर* में हुई थी।

### करियर
सन् 1999 में सब्यसाची मुखर्जी ने राष्ट्रीय फैशन प्रौद्योगिकी संस्थान से स्नातक की उपाधि प्राप्त की। चार महीने बाद उन्होंने तीन लोगों के साथ मिलकर अपने नाम का ब्रांड शुरू किया। 2001 में उन्होंने *फेमिना ब्रिटिश काउंसिल* में भारत के सबसे उत्कृष्ट युवा डिज़ाइनर का पुरस्कार जीता। 2002 में सब्यसाची मुखर्जी ने *इंडिया फ़ैशन वीक* में भाग लिया, जिसे प्रेस से सकारात्मक प्रतिक्रिया मिली।

## सब्यसाची और बॉलीवुड
सब्यसाची ने संजय लीला भंसाली की फ़िल्म ब्लैक के लिए कॉस्ट्यूम डिज़ाइन करके फ़िल्मों में कदम रखा। इसके लिए उन्हें समीक्षकों की प्रशंसा के साथ-साथ 2005 में फ़ीचर फ़िल्म के लिए सर्वश्रेष्ठ कॉस्ट्यूम डिज़ाइनर का राष्ट्रीय पुरस्कार भी मिला। इसके बाद उन्होंने बाबुल, लागा चुनरी में दाग, रावण गुजारिश, पा, नो वन किल्ड जेसिका और इंग्लिश विंग्लिश जैसी अन्य बॉलीवुड फ़िल्मों के लिए कॉस्ट्यूम डिज़ाइन किया।

## सन्दर्भ

## बाहरी कड़ियाँ
*

श्रेणी:1974 में जन्मे लोग
श्रेणी:जीवित लोग
सेम्बी

***सेम्बी*** (செம்பி) 2022 की भारतीय तमिल भाषा की एक साहसिक ड्रामा फिल्म है जो प्रभु सोलोमन द्वारा निर्देशित है। फिल्म में नीला, कोवई सरला और अश्विन कुमार लक्ष्मीकांथन के साथ-साथ थम्बी रामैया, नंजिल संपत और पाला भी हैं। इसके अधिकांश दृश्यों की शूटिंग कोडैकानल के पास हुई। 16 दिसंबर 2022 को फिल्म का ट्रेलर रिलीज किया गया। सिनेमाघरों में यह फिल्म 30 दिसंबर 2022 को रिलीज हुई तथा इसे आलोचकों से अत्यधिक सकारात्मक समीक्षाएं प्राप्त हुई।
## कहानी
10 वर्षीय सेम्बी (नीला) अपनी दादी वीरथयी (कोवई सरला) के साथ प्रकृति के बीच कोडैकानल के पहाड़ी क्षेत्रों में शांतिपूर्वक रहती हैं। उसकी दादी मधुमक्खी पालक हैं। उनका जीवन अच्छी तरह से चल रहा था लेकिन तीन प्रभावशाली बदमाश मथिवेंथन (जिक्सन), अक्षय (नासर) और सूर्या (सूर्यप्रकाश)
मिलकर सेम्बी के साथ सामूहिक बलात्कार करते है उसके सारे सपने चकनाचूर कर देते है। जब पुलिस अधिकारी को पता चलता है कि अपराधी मंत्री का बेटा है तब वह सेम्बी का गला घोंटता है और वीरथयी को मामला वापस लेने के लिए मजबूर करता है।
जब वीरथयी के पास कोई विकल्प नहीं बचता तो वह अधिकारी को बुरी तरह पीटती है जिससे वह कोमा में चला जाता है। दोनों भागकर कोडैकानल से डिंडीगुल जा रही है अंबू नामक बस में सवार हो जाते हैं। बस में उनकी मुलाकात एक वकील से होती है और वीरथयी घटित हुई घटना को बताती है। तत्पश्चात वे पॉक्सो अधिनियम (2012) के माध्यम से वीरथयी और निर्दोष सेम्बी को  न्याय दिलाने में मदद करते हैं। अन्त में वीरथयी और सेम्बी मुकदमा जीत जाते हैं और तीनों अपराधियों को मृत्युपर्यन्त आजीवन कारावास की सजा मिलती है।

## सन्दर्भ

## बाहरी कड़ियाँ
* 

श्रेणी:2022 की फ़िल्में
श्रेणी:भारतीय ड्रामा फ़िल्में
डीपी

***डीपी*** (कोरियाई: 디피; ***डेजर्टर परस्यूट*** का संक्षिप्त नाम) नेटफ्लिक्स के लिए एक दक्षिण कोरियाई सैन्य एक्शन टेलीविज़न धारावाहिक है। धारावाहिक का निर्देशन हान जुन-ही ने किया। पटकथा किम बो-टोंग और हान द्वारा लिखी गयी। इसकी कहानी किम के लेज़िन वेबटून *डीपी डॉग्स डे* पर आधारित है। धारावाहिक में मुख्य अभिनय जंग हे-इन, कू क्यो-ह्वान, किम सुंग-क्यून और सोन सुक-कु ने किया है। इसका पहला सत्र 27 अगस्त 2021 को जारी किया गया था और दूसरा सत्र 28 जुलाई 2023 को जारी किया गया।

## कथानक
### पहला सत्र
सन् 2014 में कहानी आरम्भ होती है। *डीपी* कोरियाई सैन्य पुलिस टीम की कहानी बताती है, जिसका मिशन भगोड़ों को पकड़ना है।

यह धारावाहिक खासकर दक्षिण कोरियाई संदर्भ में सेना की अवांछनीय प्रकृति को बढ़ाती है। व्यापक रूप से बदमाशी और उत्पीड़न के साथ-साथ "सबसे योग्य की उत्तरजीविता" की मानसिकता व्याप्त है जिसमें "सबसे कमज़ोर" समझे जाने वाले लोगों को ढ़ेर के नीचे फेंक दिया जाता है और उनके वरिष्ठों और हमवतन लोगों के हाथों भयानक अनुभव दिए जाते हैं।

प्राइवेट आह्न जुन-हो और कॉर्पोरल हान हो-योल भगोड़ों को खोजने के लिए टीम बनाते हैं और वे एक साहसिक यात्रा पर निकल पड़ते हैं।

### दूसरा सत्र
दूसरे सत्र में पहले सत्रा का सीधा विस्तार है। पहले सत्र की तरह, दूसरे सत्र में दक्षिण कोरियाई सेना की अवांछनीय प्रकृति को आगे बढ़ाया गया है, लेकिन यह ज्यादातर वरिष्ठ अधिकारियों के दृष्टिकोण से किया जाता है। इसमें भ्रष्टाचार, एलजीबीटीक्यू लोगों के साथ भेदभाव जैसे विषयों को शामिल किया गया है। इसमें ये सवाल भी शामिल है कि क्या एक संगठन के रूप में सेना उन सैनिकों के लिए जिम्मेदार है जो अपने साथी सैनिकों द्वारा दुर्व्यवहार के कारण हिंसक व्यवहार करते हैं।

## निर्माण
### विकास
जून 2020 के अंत में, लेझिन एंटरटेनमेंट ने आधिकारिक तौर पर घोषणा की कि लेझिन स्टूडियो और होममेड फिल्म किम बो-टोंग द्वारा हिट वेबटून डीपी: डॉग डेज़ के 6-भाग के अनुकूलन का सह-निर्माण करेंगे, जिसे विशेष रूप से नेटफ्लिक्स के माध्यम से रिलीज़ किया जाएगा। कहानी किम की अनिवार्य सैन्य सेवा के दौरान उनके अपने अनुभव पर आधारित है।

### कलाकार चयन
3 सितंबर 2020 को जंग है-इन, कू क्यो-ह्वान, किम सुंग-क्यूं और सोन सुक-कु को श्रृंखला में अभिनय करने की पुष्टि की गई थी। कू का चरित्र वेबटून में दिखाई नहीं देता है, जिसे उन्होंने "श्रृंखला के लिए एक चरित्र को चित्रित करना कठिन लेकिन रोमांचक पाया।" अपनी भूमिका की तैयारी के लिए, कू को अपने रोड मैनेजर से मदद मिली, जो अपनी सैन्य सेवा के दौरान डी.पी. टीम का हिस्सा थे। जंग के लिए, उन्होंने अपने स्वयं के एक्शन दृश्यों को करने के लिए, फिल्मांकन शुरू होने से पहले तीन महीने तक मुक्केबाजी का अभ्यास किया।

### फ़िल्मांकन
मुख्य फोटोग्राफी 2020 की गर्मियों में शुरू हुई।

## प्रतिग्रह
### दर्शकों की संख्या
धारावाहिक जारी होने के बाद यह दक्षिण कोरिया में नेटफ्लिक्स के शीर्ष 10 में शीर्ष पर रहा।

## सन्दर्भ

## बाहरी कड़ियाँ
* 
* 
श्रेणी:टेलिविज़न धारावाहिक
कांग सू-योन

**'कांग सू-योन**' (कोरियाई: 강수연; 18 अगस्त, 1966 - 7 मई, 2022) एक दक्षिण कोरियाई अभिनेत्री थीं। 1980 के दशक के मध्य से 1990 के दशक के अंत तक एक अंतरराष्ट्रीय स्तर पर प्रशंसित स्टार, उन्हें अक्सर कोरिया की "पहली विश्व स्टार" के रूप में सम्मानजनक उपनाम दिया जाता है।

## कैरियर

कांग ने 1969 में एक बच्चे के रूप में पेशेवर अभिनय शुरू किया।

## 1970-1991

एक बाल कलाकार के रूप में, कांग 1970 और 1980 के दशक में कई लो-प्रोफाइल फिल्मों और टीवी शो में दिखाई दीं। [उद्धरण वांछित] उनके करियर में सफलता तब मिली जब उन्होंने इम क्वोन-टेक द्वारा निर्देशित फिल्म द सरोगेट वूमन में कमज़ोर किशोरी ओक-न्यो के रूप में मुख्य भूमिका निभाई। [ए] इस फिल्म के लिए, उन्हें 1987 के वेनिस इंटरनेशनल फिल्म फेस्टिवल में सर्वश्रेष्ठ अभिनेत्री के लिए वोल्पी कप पुरस्कार के साथ-साथ नैनटेस इंटरनेशनल फिल्म फेस्टिवल में सर्वश्रेष्ठ अभिनेत्री के पुरस्कार से सम्मानित किया गया। पूर्व उपलब्धि ने पहली बार एक कोरियाई अभिनेता, महिला या पुरुष को प्रमुख फिल्म समारोह में पुरस्कार दिया। उस समय, यह अभी भी कई लोगों के लिए चौंकाने वाला माना जाता था कि दक्षिण कोरिया में भी एक फिल्म उद्योग है।

## 1990

1990 के दशक में, कांग कई फिल्मों में नज़र आईं, जिनमें से सबसे उल्लेखनीय हैं जंग सन-वू की रोड टू द रेसट्रैक (1991), किम उई-सोक की दैट वूमन, दैट मैन (1993), ली म्युंग-से की देयर लास्ट लव अफेयर (1996), और इम सांग-सू की पहली फिल्म गर्ल्स नाइट आउट (1998)। रोड टू द रेसट्रैक ने उन्हें कई पुरस्कार समारोहों में सर्वश्रेष्ठ अभिनेत्री के लिए पुरस्कार दिलाए, जिनमें बेक्सैंग आर्ट्स अवॉर्ड्स, चुनसा फिल्म आर्ट अवॉर्ड्स और ब्लू ड्रैगन फिल्म अवॉर्ड्स शामिल हैं। दैट वूमन, दैट मैन बॉक्स ऑफिस पर व्यावसायिक रूप से सफल रही, और उन्होंने सबसे लोकप्रिय अभिनेत्री के लिए एक और बेक्सैंग आर्ट्स अवॉर्ड जीता (उनका पहला पुरस्कार 1990 में ऑल दैट फॉल्स हैज़ विंग्स में उनके प्रदर्शन के लिए मिला)।

## 2000

पंद्रह साल के अंतराल के बाद, कांग 2001 में टेलीविजन पर लौटीं। उन्हें लेडीज़ ऑफ़ द पैलेस (여인 천하; येओ-इन चेओन-हा) में मुख्य भूमिका दी गई, जो एक ऐतिहासिक नाटक था जो एसबीएस टीवी पर प्रसारित हुआ। 150-एपिसोड की यह सीरीज़ सफल रही, और इसने उन्हें मुख्यधारा के दर्शकों के बीच फिर से पहचान दिलाई जियोंग नान-जियोंग के रूप में उनके प्रदर्शन ने उन्हें चैनल द्वारा प्रदान किया जाने वाला डेसांग जीतने में सक्षम बनाया।

## 2010 और 2020 का दशक

2010 के दशक के दौरान, कांग केवल दो फिल्मों में दिखाई दिए, जिनमें से एक इम क्वोन-टेक की हंजी (2011) थी।

## डेथ

5 मई, 2022 को शाम 5:48 बजे (केएसटी) कांग को पहले उत्तरदाताओं ने दक्षिणी सियोल में अपने घर पर बेहोश पाया। उन्होंने बताया कि मस्तिष्क रक्तस्राव से गिरने के बाद उसे कार्डियक अरेस्ट हुआ था। तुरंत, उसे स्थानीय गंगनम सेवरेंस अस्पताल ले जाया गया, जहाँ उसे आईसीयू में भर्ती कराया गया और वह कोमा में चली गई।

## प्रतिक्रियायें

जीओनजू इंटरनेशनल फिल्म फेस्टिवल, जो संयोग से 7 मई, 2022 को संपन्न हुआ, ने सोशल मीडिया के माध्यम से कांग की विरासत का स्मरण करते हुए लिखा: "जीओनजू इंटरनेशनल फिल्म फेस्टिवल दिवंगत अभिनेत्री कांग सू-योन के निधन का स्मरण करता है, जो कोरियाई सिनेमा का एक चमकता सितारा थीं। मैं कोरियाई फिल्म उद्योग में उनके द्वारा छोड़ी गई विरासत को नहीं भूलूंगा।

## सन्दर्भ
किरिक पार्टी

***किरिक पार्टी***  सन् 2016 की कन्नड़ भाषा की भारतीय हास्य प्रेमकहानी फ़िल्में है जिसका निर्देशन ऋषभ शेट्टी ने किया है। इसके निर्माता जी॰एस॰ गुप्ता और रक्षित शेट्टी ने किया है। इसमें रक्षित शेट्टी, रश्मिका मंदाना, संयुक्ता हेगड़े, अच्युत कुमार, अरविंद अय्यर, धनंजय रंजन, चंदन अचार और प्रमोद शेट्टी ने अभिनय किया है। रक्षित शेट्टी ने कहानी लिखी और "द सेवन ऑड्स" नामक एक टीम के साथ मिलकर पटकथा लिखी, जिसमें रक्षित शेट्टी, ऋषभ शेट्टी, अभिजीत महेश, धनंजय रंजन, किरणराज के, चंद्रजीत बेलियप्पा शामिल थे। यह फिल्म रश्मिका मंदाना और संयुक्ता हेगड़े के अभिनय की शुरुआत है।

यह फिल्म रिकी (2016) के बाद ऋषभ शेट्टी की दूसरी निर्देशित फिल्म है। मुख्य फोटोग्राफी 17 अप्रैल 2016 को हासन के मलनाड कॉलेज ऑफ इंजीनियरिंग में शुरू हुई और सितंबर 2016 में पूरी हुई। करम चावला और सचिन रवि ने छायांकन और संपादन को संभाला, जबकि संगीत बी. अजनीश लोकनाथ ने तैयार किया था, जो रिलीज होते ही वायरल हो गया।

किरिक पार्टी को आलोचकों से सकारात्मक समीक्षा के साथ 30 दिसंबर 2016 को दुनिया भर में रिलीज़ किया गया और यह अब तक की सबसे अधिक कमाई करने वाली कन्नड़ फिल्म बन गई और मल्टीप्लेक्स में 365 दिन भी पूरे किए।इसने सर्वश्रेष्ठ पारिवारिक मनोरंजन के लिए कर्नाटक राज्य फिल्म पुरस्कार जीता।

## सन्दर्भ

## बाहरी कड़ियाँ
* 
श्रेणी:2016 की फ़िल्में
रेवा प्रौद्योगिकी और प्रबंधन संस्थान

**रेवा इंस्टिट्यूट ऑफ टेक्नॉलजी एण्ड मैनिज्मन्ट** एक निजी राज्य विश्वविद्यालय है जो की कर्नाटक के बैंगलोर में है। इसकी स्थापना सन् 2002 मे हुई थी और यह रुक्मिणी एजुकेशनल चेरटबल ट्रस्ट द्वारा मैनेज किया जाता है। अक्टूबर 2004 में श्रीमती रुक्मिणी श्याम राजू का वर्षों से बना हुआ सपना पूरा हुआ जब रुक्मिणी शिक्षात्मक चैरिटेबल ट्रस्ट ने इसे स्थापित किया। इस ट्रस्ट के नेतृत्व में डॉ॰ पी॰ श्याम राजू था इसके पूर्व सन् 2004 में दिव्याश्री डेवलपर्स ने एक शिक्षात्मक प्रयास के रूप में *रेवा विश्वविद्यालय* की स्थापना की थी।

रेवा उत्तरी बैंगलोर में लगभग 45 एकड़ के परिसर में बनाया गया एक अखिल भारतीय तकनीकी शिक्षा परिषद (एआईसीटीई) द्वारा अनुमोदित एक तकनीकी संसाथान है । 

## अकादमिक इकाइयाँ और कार्यक्रम
रेवा विश्वविद्यालय छह विषयों में स्नातक के पाठ्यक्रम और इंजीनियरिंग के बैचलर प्रोग्राम प्रदान करता है, साथ ही स्नातकोत्तर कार्यक्रम भी।

रेवा विश्वविद्यालय में एक एक्सटेंशन सेंटर है जो दो पार्ट-टाइम पोस्टग्रेजुएट कोर्सेज़ प्रदान करता है: वीएलएसआई डिजाइन और एंबेडेड सिस्टम में और कंप्यूटर नेटवर्क इंजीनियरिंग में मास्टर प्रोग्राम्स 

## रोजगार
प्रशिक्षण एवं प्लेसमेंट (टीएंडपी) विभाग मुख्य रूप से स्नातकों को नौकरी दिलाने में सहायता करने के लिए उद्योग और संस्थान के बीच संपर्क का काम करता है।
## सन्दर्भ

श्रेणी:कर्नाटक में विश्वविद्यालय और कॉलेज
मास्टरशेफ इंडिया – हिंदी सीजन 6

हिंदी भाषा के प्रतिस्पर्धी दिखाने वाले भारतीय रियलिटी टीवी शृंखला मास्टरशेफ इंडिया (हिंदी) का छठा संस्करण स्टार प्लस पर प्रमोचित हुआ। इसका प्रसारण 7 दिसंबर 2019 को शुरू हुआ और 1 मार्च 2020 को समाप्त हुआ।

विकास खन्ना कार्यक्रम के जज के रूप में लौटे, जबकि कुणाल कपूर और ज़ोरावर कालरा की जगह रणवीर बरार और विनीत भाटिया ने ले ली। इस संस्करण में खन्ना ने कार्यक्रम के जज के रूप में लगातार पाँचवाँ संस्करण पूरा किया और बराड़ ने चौथे संस्करण के बाद इसमें आकर अपनी भूमिका को दूसरी बार निभाया। इस संस्करण में गुंजन जोशी ने कार्यक्रम के लेखक के रूप में वापसी की, जो संस्करण 3 और 4 के भी लेखक थे।

ओडिशा के एक आईटी विश्लेषक अबिनास नायक को 1 मार्च 2020 को विजेता घोषित किया गया, जबकि पश्चिम बंगाल के ओइंड्रिला बाला उपविजेता रहे।

पिछले सीज़न की तरह, अमूल शो का टाइटल प्रायोजक बना रहा। इसके अलावा, एशियन पेंट्स द्वारा स्लीक किचन ने इस सीज़न को सह-प्रायोजित किया।

## प्रारूप
देश भर में हुए ऑडिशन से शीर्ष 30 प्रतिभागियों को चुना गया, जिनमें से केवल 15 ही मुख्य प्रतियोगिता में आगे बढ़ पाए।
## शीर्ष 15

## टिप्पणी

## संदर्भ

श्रेणी:मास्टरशेफ इंडिया
श्रेणी:2019 भारतीय टेलीविजन सीज़न
श्रेणी:2020 भारतीय टेलीविजन सीज़न
द व्हेल (2022 फ़िल्म)

अंगूठाकार|फिल्म का पोस्टर।
**द व्हेल** () सन् 2022 की एक अमेरिकी मनोवैज्ञानिक ड्रामा फिल्म है। इसका निर्देशन डैरेन एरोनोफ्स्की ने किया है और इसे सैमुअल डी. हंटर ने लिखा है। यह उनके 2012 के इसी नाम के नाटक पर आधारित है। फिल्म में ब्रेंडन फ़्रेज़र, सैडी सिंक, हांग चाऊ, टाय सिम्पकिंस और सामंथा मॉर्टन हैं। कथानक एकांतप्रिय, अति मोटापे से ग्रस्त और अंग्रेजी भाषा के प्रशिक्षक का अनुसरण करता है। वह अपनी किशोर बेटी के साथ रिश्ते को फिर से स्थापित करने की कोशिश करता है, जिसे उसने आठ साल पहले छोड़ दिया था। 

द व्हेल को सबसे पहले 4 सितंबर, 2022 में 79वें वेनिस फ़िल्मोत्सव में दिखाया गया था। 21 दिसंबर को को इसे पूरी तरह से अमेरिका के सिनेमाघरों में जारी किया गया। अपने प्रदर्शन के लिए, ब्रेंडन फ़्रेज़र ने 95वें अकादमी पुरस्कार में सर्वश्रेष्ठ अभिनेता के लिए अकादमी पुरस्कार जीता। साथ ही उन्हें क्रिटिक्स चॉइस अवार्ड और स्क्रीन एक्टर्स गिल्ड पुरस्कार भी मिला। जबकि हांग चाऊ को सर्वश्रेष्ठ सहायक अभिनेत्री के लिए अकादमी पुरस्कार के लिए नामांकित किया गया।

## कहानी
अति मोटापे से ग्रस्त और एकाकी व्यक्ति चार्ली (ब्रेंडन फ़्रेज़र) कॉलेज के छात्रों को ऑनलाइन अंग्रेजी लेखन पाठ्यक्रम पढ़ाता है। लेकिन अपनी शारीरिक बनावट से शर्मिंदा होकर वह अपना वेबकैम बंद ही रखता है। उसकी नर्स और एकमात्र दोस्त लिज़ उसे भोजन लाकर देती है। जबकि वह उसे हृदय विफलन के उपचार के लिए अस्पताल जाने का आग्रह भी करती है। लेकिन चार्ली जोर देकर कहता है कि वह चिकित्सा देखभाल का खर्च नहीं उठा सकता है। न्यू लाइफ चर्च के धर्म-प्रचारक थॉमस भी चार्ली से मिलने आते रहते हैं। वह डिलीवरी ड्राइवर डैन के साथ एक स्थापित दिनचर्या के अनुसार लगभग हर रात पिज्जा ऑर्डर करता है। दोनों कभी आमने-सामने आकर बातचीत नहीं करते हैं।

चार्ली अपनी अलग हो चुकी किशोर बेटी एली (सैडी सिंक) से फिर से जुड़ने की उम्मीद रखता है। उसे उसने आठ साल पहले अपनी पत्नी मैरी और उसके प्रेमी एलन के साथ रहने के लिए छोड़ दिया था। वह बताता है कि वह सालों से पैसे बचा रहा है और अगर वह अपनी माँ की जानकारी के बिना उसके साथ समय बिताएगी। तो वह अपने बैंक खाते में मौजूद पूरे $1,20,000 उसे दे देगा। एली इस शर्त पर मान जाती है कि वह उसका सारा होमवर्क पूरा कर दे।

## सन्दर्भ

## बाहरी कड़ियाँ
*

श्रेणी:2022 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
कनेक्ट (धारावाहिक)

** कनेक्ट** () ताकाशी मिइके द्वारा निर्देशित एक दक्षिण कोरियाई टेलीविज़न धारावाहिक है। इसमें जंग हे-इन, गो क्यूंग-प्यो और किम हये-जुन ने अभिनय किया है। इसकी कहानी इसी नाम के एक वेबटून पर आधारित है। इस शृंखला में एक ऐसे व्यक्ति की रहस्यमय कहानी को दर्शाया गया है जिसके अंग का चुराकर किसी अन्य व्यक्ति को बेच दिया गया है। इसका प्रीमियर 7 दिसंबर, 2022 को डिज्नी+ पर हुआ।

## कथानक
इसकी कहानी एक ऐसे व्यक्ति की है जो अपने शरीर के अंगों को पुनः बना लेता है। उस व्यक्ति को मानव अंगों की तस्करी करने वाला संगठन अपहरण कर लेता है। अंग कटाई सर्जरी के दौरान, वह अचानक एक ऑपरेटिंग टेबल पर जागता है और भागने में सफल हो जाता है, लेकिन उसकी एक आंख गायब है। फिर उसे पता चलता है कि वह अपनी खोई हुई आंख से "देख" सकता है, जिसे अब एक सीरियल किलर में प्रत्यारोपित किया गया है जो अपने पीड़ितों को लाश में बदल रहा है। जो छीना गया था उसे वापस पाने के लिए दृढ़ संकल्पित, हा डोंग-सू (जंग हे-इन) खुद को फिर से पूरा करने के लिए हत्यारे का पीछा करता है।

## निर्माण
जून 2021 में, स्टूडियो ड्रैगन ने घोषणा की कि वे जापानी निर्देशक ताकाशी मिइक के साथ कनेक्ट नामक एक नया नाटक बनाने की तैयारी कर रहे थे। यह श्रृंखला जापानी निर्देशक द्वारा निर्मित पहला दक्षिण कोरियाई नाटक है।

जनवरी 2022 में, यह बताया गया कि श्रृंखला का फिल्मांकन प्रगति पर था। कथित तौर पर फिल्मांकन मार्च 2022 में समाप्त हो गया।

## सन्दर्भ

## बाहरी कड़ियाँ
* एचआईएम स्टुडियो में  
* 
श्रेणी:दक्षिण कोरियाई टीवी कार्यक्रम
मनीशा यादव

**मनीषा यादव** (जन्म: 11 जून 1992) भारतीय अभिनेत्री और मॉडल हैं, जो मुख्य रूप से तमिल फ़िल्मों में अभिनय करती हैं। उन्हें वर्ष 2012 की तमिल फिल्म "वज़क्कु एन्न 18/9" में 12वीं कक्षा की छात्रा "आरती" की भूमिका के लिए जाना जाता है।

## जीवनी
मनीषा यादव का जन्म भारतीय राज्य कर्नाटक के बैंगलोर में हुआ था और उन्होंने मॉडल के रूप में अपना करियर शुरू किया। उन्होंने फिल्म उद्योग में अपने करियर की शुरुआत तमिल फ़िल्म "वज़क्कु एन्न 18/9" से की, जिसे बालाजी सक्तिवेल ने निर्देशित किया था। सन् 2012 में उन्होंने तेलुगु फिल्म "ट्यूनगा ट्यूनगा" में भी अभिनय किया। सन् 2013 में उन्हें सुसींथिरन की "आधलाल कधल सेवियर" और करू पज़नीअप्पन की "जनल ओरम" में देखा गया। उन्होंने "पट्टाया केलप्पनम पांडिया" और "त्रिशा इलाना नयनतारा" के लिए भी फिल्मांकन पूरा किया।

## फिल्में
मनीषा यादव के सभी फिल्में तमिल सिनेमा की है।

## सन्दर्भ

## बाहरी कड़ियाँ
* 
*
श्रेणी:1992 में जन्मे लोग
क्रैश कोर्स इन रोमांस

***क्रैश कोर्स इन रोमांस*** (कोरियाई: 일타 스캔들) सन् 2023 का दक्षिण कोरियाई टेलीविज़न धारावाहिक है जिसका निर्देशन यू जे-वोन ने किया है। इसमें जीन डो-योन और जंग क्यूंग-हो ने अभिनय किया है। ये सन् 2023 में 14 जनवरी से 5 मार्च तक हर शनिवार और रविवार को 21:10 (केएसटी) पर 16 एपिसोड के लिए टीवीएन पर प्रसारित हुआ।यह चुनिंदा क्षेत्रों में नेटफ्लिक्स पर स्ट्रीमिंग के लिए भी उपलब्ध है।

यह शृंखला व्यावसायिक रूप से सफल रही और कोरियाई केबल टेलीविजन के इतिहास में सर्वाधिक रेटिंग वाले नाटकों में से एक बन गयी।

## पटकथा
यह शृंखला एक बंचन दुकान के मालिक और एक शीर्ष हगवॉन प्रशिक्षक के बीच के मधुर-कड़वे रिश्ते का अनुसरण करती है, जिसकी बेटी कोरिया के कॉलेज प्रवेश परीक्षाओं के युद्ध में प्रवेश करती है।

## निर्माण
यह सीरीज़ हाई स्कूल किंग ऑफ़ सैवी (2014) और ओह माई घोस्ट (2015) के बाद निर्देशक यू जे-वोन और पटकथा लेखक यांग ही-सुंग के बीच तीसरा सहयोग है। बताया गया कि फिल्मांकन 2022 की गर्मियों में शुरू हुआ और 5 फरवरी 2023 को समाप्त हुआ।

## रैंकिंग (श्रेणी)

अपने प्रसारण के दौरान, क्रैश कोर्स इन रोमांस ने बड़े पैमाने पर चर्चा बटोरी। गुड डेटा कॉर्पोरेशन के अनुसार, यह लगातार चार हफ़्तों तक ड्रामा डिवीजन श्रेणी में टीवी टॉपिकलिटी रैंकिंग के शीर्ष 10 में 23.8% की टॉपिकल हिस्सेदारी के साथ पहले स्थान पर रहा। जंग क्यूंग-हो लगातार पाँच हफ़्तों तक कलाकार श्रेणी में पहले स्थान पर रहे, जबकि जियोन डो-योन, शिन जे-हा, रोह यूं-सियो और ली चाए-मिन क्रमशः तीसरे, छठे, दसवें और 14वें स्थान पर रहे।

ओटीटी मीडिया सेवा ड्रामा रैंकिंग में, क्रैश कोर्स इन रोमांस ने लगातार तीन हफ़्तों तक शीर्ष स्थान हासिल किया। किनोलाइट्स (फरवरी 4-10, 2023) के साप्ताहिक एकीकृत कंटेंट रैंकिंग चार्ट के अनुसार, एक कंटेंट व्यूइंग और एनालिसिस सेवा, 14 जनवरी को पहली बार प्रसारित होने वाली सीरीज़ ने ड्रामा में बढ़त हासिल की। मार्च के पहले हफ़्ते में, ड्रामा दूसरे स्थान पर था, फिर भी ड्रामा में बढ़त हासिल की।

## सन्दर्भ

## बाहरी कड़ियाँ
*  
* 
* 
* 
श्रेणी:दक्षिण कोरियाई टीवी कार्यक्रम
रीसस बंदर

अंगूठाकार|नर
अंगूठाकार|मादा बच्चे के साथ
**रीसस बंदर** () जिसे **रीसस [[मैकाक बंदर|मकाक]]** भी कहा जाता है। यह पूर्वजगत बंदर की एक प्रजाति है। इसकी छह से नौ मान्यता प्राप्त उप-प्रजातियाँ हैं। यह दक्षिण, मध्य और दक्षिण-पूर्व एशिया का मूल निवासी है और इसकी भौगोलिक सीमा सबसे व्यापक है। 
यह प्रजाति दिनचर, वृक्षचर और स्थलचर है। यह मुख्य तौर पर शाकाहारी है और मुख्य रूप से फल, बीज, जड़ें, कलियाँ, छाल और अनाज खाते हैं। शहरों में रहने वाले रीसस मकाक मानव भोजन और कचरा भी खाते हैं। उन्हें कई जगह पीड़क जंतु घोषित किया गया है। यह झुंड में रहने वाला होता है, जिसके दल में 20 से 200 व्यक्ति होते हैं। सामाजिक समूह मातृवंशीय होते हैं जहाँ मादा का पद उसकी माँ के पद से तय होता है। 

रीसस मकाक कई तरह के चेहरे के भाव, स्वर, शरीर की मुद्राएँ और हाव-भाव से संवाद करता है। चेहरे के भावों का उपयोग आक्रामकता को शांत करने, प्रभुत्व स्थापित करने और अन्य बंदरों को धमकाने के लिए किया जाता है। यह अपना अधिकांश दिन भोजन करने और आराम करने में बिताता है; बाकी समय यात्रा, सजने-संवरने और खेलने में व्यतीत होता है। इसके अपेक्षाकृत आसान रखरखाव, व्यापक उपलब्धता और शारीरिक रूप से मनुष्यों के करीब होने के कारण, इसका उपयोग मानव और पशु स्वास्थ्य से संबंधित विषयों पर चिकित्सा और जैविक अनुसंधान में बड़े पैमाने पर किया जाता है। इसने रेबीज़, चेचक और पोलियो के लिए टीके और एचआईवी/एड्स के इलाज के लिए एण्टीवायरल दवा सहित कई वैज्ञानिक सफलताओं को सुगम बनाया है।

## सन्दर्भ

श्रेणी:भारत के स्तनधारी
श्रेणी:पाकिस्तान के स्तनधारी
श्रेणी:बांग्लादेश के स्तनधारी
श्रेणी:थाईलैण्ड के स्तनधारी
श्रेणी:एशिया के नरवानर
श्रेणी:मकाका
कार काछे कोइ मनेर कथा

***कार काछे कोइ मनेर कथा*** (কার কাছে কই মনের কথা; हिन्दी अनुवाद: किसको बताऊँ मन की बात?; लघुरूप: केकेकेएमके) बंगाली भाषा का भारतीय रोमांटिक नाटक धारावाहिक है जो भारतीय बंगाली मनोरंजन चैनल ज़ी बांग्ला पर प्रसारित किया जाता है। ये धारावाहिक डिजिटल प्लेटफ़ॉर्म ज़ी5 पर भी उपलब्ध है। इसका प्रसारण 3 जुलाई 2023 को आरम्भ हुआ। इस शृंखला का निर्माण आर्का गांगुली ने ऑर्गेनिक स्टूडियो के बैनर तले किया है। इसमें मनाली डे, द्रोण मुखर्जी, बसबदत्ता चटर्जी, श्रीजानी मित्रा, स्नेहा चटर्जी और श्रीतमा भट्टाचार्जी मुख्य अभिनय किया है। [

## कथानक
शिमुल एक आधुनिक और खुले विचारों वाली लड़की है। उसे डांस करना बहुत पसंद है। लेकिन उसके भाई उसे बोझ समझते हैं। इसलिए शतद्रु से प्यार करने के बावजूद वह पराग से शादी कर लेती है। लेकिन वह पराग के साथ खुशहाल जीवन जीने के इरादे से आगे बढ़ जाती है। लेकिन पराग एक रूढ़िवादी परिवार से ताल्लुक रखता है जिसमें उसकी माँ मधुबाला, भाई पलाश और मानसिक रूप से विक्षिप्त बहन पुतुल शामिल हैं। ससुराल वालों में शिमुल की कोई परवाह नहीं करता। पराग, पलाश और मधुबाला उसे तरह-तरह से प्रताड़ित और अपमानित करते हैं। लेकिन शिमुल के साथ रहने वाली कुछ लड़कियाँ (सुचरिता, बिपाशा और शीर्षा) उसके लिए सहानुभूति रखती हैं और हर बार उसकी रक्षा करती हैं। उनकी दोस्ती शुरू होती है।

## कलाकार

### मुख्य
* मनाली डे – शिमुल बनर्जी (उर्फ मित्रा): शिप्रा की बेटी;  सुमित और श्रीजीत की बहन;  शतद्रु का पूर्व प्रेमी;  पराग की पत्नी;  सुचरिता, बिपाशा और शीर्षा की दोस्त;  प्रियंका की प्रतिद्वंद्वी; प्रतीक्षा और पलाश के दुश्मन
* द्रोण मुखर्जी – पराग बनर्जी: मधुबाला के बड़े बेटे; पुतुल और पलाश के भाई; टुटुल के चचेरे भाई; शिमुल के पति; प्रियंका के पूर्व मंगेतर
* बसबदत्ता चटर्जी –  सुचरिता बसु: इंद्रदीप की विधवा; ट्विंकल की मां; शिमुल की पड़ोसी और दोस्त; स्वस्तिका की प्रतिद्वंद्वी
* स्नेहा चटर्जी – बिपाशा मित्रा: चंदन की पहली पत्नी; शिमुल की पड़ोसी और दोस्त; मधुरिमा की प्रतिद्वंद्वी
* श्रीजानी मित्रा – शीर्षा चौधरी: विश्वदीप की पत्नी; शिमुल की पड़ोसी और दोस्त
* श्रीतामा भट्टाचार्जी – पुतुल चटर्जी (उर्फ बनर्जी): एक मानसिक रूप से विक्षिप्त लड़की; मधुबाला की बेटी; पराग और पलाश की बड़ी बहन; टुटुल की सबसे बड़ी चचेरी बहन; तीर्थ की छात्रा और प्रेमिका जो पत्नी बन गई;  मधुबाला बनर्जी के रूप में रंजा की प्रतिद्वंद्वी 
* रीता दत्ता चक्रवर्ती – मधुलता बनर्जी: पुतुल, पराग और पलाश की मां;  शिमुल, प्रतीक्षा और तीर्थ की सास

## सन्दर्भ

श्रेणी:बांग्ला फ़िल्म
किंगफिशर (बीयर)

किंगफिशर एक भारतीय बीयर ब्रांड है जिसे यूनाइटेड ब्रुअरीज ग्रुप, बैंगलोर, भारत द्वारा निर्मित किया जाता है। किंगफिशर स्ट्रॉन्ग भारत में सबसे लोकप्रिय बियर में से एक है, जिसमें 8% की उच्च एल्कोहल सामग्री है। इस बियर का स्वाद चिकना और कुरकुरा होता है, और इसका ताज़ा अंत इसे बियर प्रेमियों के बीच पसंदीदा बनाता है।इस ब्रांड को पहली बार सन 1857 में पेश किया गया था और फिर 1978 में विजय माल्या द्वारा पुनः लॉन्च किया गया। सन 2013 तक, किंगफिशर का भारतीय बाजार में 36% से अधिक हिस्सेदारी है और यह 52 अन्य देशों में भी उपलब्ध है।  

= इतिहास = 
सन 1978 में, विजय माल्या ने किंगफिशर प्रीमियम बीयर लॉन्च की, जो यूनाइटेड ब्रुअरीज ग्रुप के एक बंद हो चुके ब्रांड से प्रेरणा ली गई थी जिसे सन 1857 में शुरू किया गया था। भारत में शराब विज्ञापनों पर प्रतिबंध लगाने वाले भारतीय विज्ञापन मानक परिषद (ASCI) के प्रतिबंध के बाद, यूबी ग्रुप ने किंगफिशर मिनरल वॉटर के रूप में ब्रांड का प्रचार शुरू किया। सन 2005 में जब समूह ने किंगफिशर एयरलाइंस का संचालन शुरू किया, तो विज्ञापन हवाई जहाज के केबिन में भी दिखने लगे। संयुक्त राज्य अमेरिका में, कंपनी ने ब्रांड को "डी-एथनिसाइजिंग" के माध्यम से किंगफिशर बीयर का प्रचार किया।

= किंगफिशर बीयर यूरोप =
किंगफिशर बीयर यूरोप लिमिटेड (KBE) यूनाइटेड ब्रुअरीज का यूरोपीय हिस्सा है जिसका मुख्य कार्यालय मेडस्टोन, केंट में है। यूके में, किंगफिशर को हेनेकेन द्वारा लाइसेंस के तहत, लेकिन बनाने की विधि भारत में बनने वाली बियर के समान ही है। यह कंपनी किंगफिशर वर्ल्ड से स्वतंत्र रूप से संचालित होती है और इसकी अपनी वेबसाइट, सोशल मीडिया, पीओएस सूट और मार्केटिंग उद्देश्य हैं, जैसे कि टैगलाइन "द रियल टेस्ट ऑफ इंडिया", जो ब्रांड की वास्तविक  को दर्शाती है और इसे यूके और यूरोप में अन्य बिकने वाले उत्पादों से अलग करती है।

KBE केवल एक किंगफिशर वैरिएंट बेचती है जो किंगफिशर प्रीमियम है जो चार प्रारूपों में उपलब्ध है: 330 मि.ली. (24 x 330 मि.ली. मामलों), 650 मि.ली. (12 x 650 मि.ली. मामला), पिंट या हाफ पिंट ड्राफ्ट और केग्स (30 या 50 लीटर)।

नवंबर 2016 में, KBE ने पीकॉक साइडर शुरू किया जो एक 'गुणवतापूर्वक एप्पल साइडर' जिसे 'एशियाई स्वादों को पूर्ति करने के लिए बनाया गया, जो सुगंधित मसालों को संतुलित करने के लिए सेब की ताजगी व पोषकता प्रदान करता है।' 

2017 में, KBE ने अपने पोर्टफोलियो में दो और उत्पाद जोड़े - बिनटांग बीयर, 'इंडोनेशिया की नं.1 बीयर' और पर्ल रिवर बीयर, एक 'प्रतीकात्मक कैंटोनीज़ बीयर'।

= मान्यता = 
किंगफिशर को ट्रस्ट रिसर्च एडवाइजरी द्वारा किए गए ब्रांड ट्रस्ट रिपोर्ट 2012 के अनुसार भारत के सबसे विश्वसनीय ब्रांडों में 74वां स्थान दिया गया है। ब्रांड ट्रस्ट रिपोर्ट 2013 में, किंगफिशर को भारत के सबसे विश्वसनीय ब्रांडों में 102वां स्थान दिया गया था और बाद में ब्रांड ट्रस्ट रिपोर्ट 2014 के अनुसार, किंगफिशर को भारत के सबसे विश्वसनीय ब्रांडों में 198वां स्थान दिया गया था। इन्हीं ब्रांड ट्रस्ट रिपोर्ट को देखते हुए लोगों का विश्वास धीरे धीरे बढ़ा। 
= इन्हें भी देखें =
* बियर 
* शराब 
= संदर्भ सूची =